
SKLADENJSKA SESTAVA ZVEZE POVEDI – REŠITVE
1. V katerem pomenskem razmerju je druga poved do prve?
Koprive rastejo ob jarkih in gospodarskih poslopjih. Na njihovih listih so žgalni laski s strupom. naštevalno
Gorski reševalci iz Kranja so se podali na Vogel. Želeli so rešiti tri smučarje, ki jih je pod Šijo zasul plaz. namerno
Dečka sta morala noč prebiti na prostem. Popoldne sta zamudila vse vlečnice in se potem še izgubila. vzročno(-posledično)
Sprejeli vas bomo na delovno mesto akviziterja. Imeti morate vozniško dovoljenje B- in 
D-kategorije. pogojno

REŠITVE SO PO SMISLU. 2. Poved dopolnite s povedjo, ki bo s prvo
a) v časovnem razmerju
Peš sva se napotili v Pekre. Od tam sva se povzpeli na Pekrsko gorco.
b) v naštevalnem razmerju
Štorklje gnezdijo na stavbah, drogovih in drevesih. Gnezda so velika in štorklje jih uporabljajo mnogo let.
c) v vzročnem razmerju
Planinca so začeli iskati opolnoči. Takrat so reševalci prejeli njegov klic.
č) v pojasnjevalnem razmerju
Sobotna dogodivščina se je za dijake srečno končala. Nihče se ni poškodoval.
d) v posledičnem razmerju
Najprej je bilo treba poskrbeti za prehrano dijakov. V šolski kuhinji so zanje pripravili malico.
e) v namernem razmerju
V petek popoldne sta šla v toplice. Želela sta si odpočiti.
f) v protivnem razmerju
Zdravilo učinkovito znižuje zvišano telesno temperaturo in blaži bolečino. Ne odpravlja glavobola.
g) v sklepalnem razmerju
Jurij Gagarin je že leta 1961 obkrožil Zemljo. Je prvi človek, ki je poletel okoli Zemlje.
3. V dopolnjevalni povedi podčrtajte naveznik, v prvi povedi pa besedo, na katero se navezuje.
a) 16-letni R. K. iz Ormoža je v sredo ob 17.20 vozil osebni avto znamke Opel Corsa po regionalni cesti v Ormožu. V neposredni bližini podjetja Žaga je nenadoma zapeljal s ceste na robnik, zato se je vozilo obrnilo na bok in nato na streho.
b) Prekolesarili smo še zadnjih 200 kilometrov. To je bil nedvomno slikovitejši del poti.
c) Spet so nas obiskali tatovi. Nepovabljeni gostje so prišli v stanovanje skozi priprto kletno okno.
č) Mednarodna vesoljska postaja je eden največjih dosežkov v zgodovini vesoljskih poletov. V prihodnjih letih bomo o njej še veliko slišali.
d) Peter je bil v štirih urah na vrhu Grintavca. Tam je bilo kljub zgodnji uri že veliko planincev. 
d) Končno so se na grebenu prikazali še Peter, Janez, Matjaž, Boštjan in Kristijan. Aleš je utrujenim fantom ponudil čokolado.
e) Bernarda je kupila še hrano za hrčka. Njen nečak Jure je povsem pozabil nanj.
f) Kovačevi so se odločili za spomladansko potovanje v Egipt. V devetih dneh so prekrižarili skoraj vso deželo ob Nilu.
g) Slabo vreme, slabe gospodarske razmere. To je bilo glavno sporočilo primorskih gospodarstvenikov na srečanju s predsednikom vlade. 

Napišite, v katerem primeru je ponovljeni podatek izražen
	s sopomenko
	/

	z nadpomenko
	a, d

	s parafrazo
	c, f

	z osebnim zaimkom
	č, e

	z osebnim svojilnim zaimkom
	e

	s kazalnim zaimkom
	b, d, g

	z osebno glagolsko obliko
	a, f






4. Preberite besedilo in izpolnite preglednico.
Petra je iskala delo za moža. Končno ga je našla. Vendar mu ni ugajalo. Ni hotel delati. Kupovala mu je hrano in obleko. Pogosto mu je dajala denar. Zdaj ga ne mara več videti. Oblačila mu bo izročila le pred policisti. Denar pa ji bo moral vrniti!
	NAVEZNIK
	BESEDA, NA KATERO SE NAVEZUJE

	ji, je našla, kupovala je, je dajala, ne mara, bo izročila
	Petra

	ga, ni ugajalo
	delo

	mu, ga, ni hotel, bo moral
	moža

	oblačila
	obleko

	denar
	denar



5. Pojasnite nejasnosti in jih odpravite.
a) Ptice ležejo jajca zgodaj zjutraj. To naj bi si vzeli za zgled tudi vsi učenci.  Npr. Tudi učenci bi lahko zgodaj vstajali.
b) Tat je zelo hitro zbežal v noč. Toda policijski pes mu je sledil. Nosil je rjav plašč in črn klobuk.  Npr. Zmikavt je nosil rjav plašč …
c) Na prireditvi sta govorila Janez Novak in Peter Kranjc. Kot je povedal, se o delitvi dobička sploh še niso dogovorili.  Npr. Kot je povedal slednji …
č) Predsednik države je prišel v Maribor. Na njihovo željo je sprejel predstavnike sindikatov.  Na željo sindikata je sprejel njegove predstavnike./Srečal se je s predstavniki sindikatov, ker so ti to želeli.
d) Muri je Marjana pozdravil z glasnim laježem. Ima ga zelo rad.  Npr. Marjan ima svojega psa zelo rad./Pes ima svojega lastnika zelo rad.
e) Najprej je zagledal oblazinjen stol, poleg pa še več kot sto let star predalnik. Nanj je odložil svojo aktovko.  Na naslanjač je odložil …/Na slednjega je doložil svojo aktovko./Na dragoceni kos pohištva je …
f) Andrej je srečal prijatelja. Posodil mu je denar.  Npr. Ta mu je pred nekaj meseci posodil denar./Temu je pred nekaj meseci posodil denar./Andrej je srečal prijatelja in mu posodil denar.



6. Naslednjima povedma izberite dopolnjevalno/drugo poved in svojo odločitev utemeljite.
Najprej smo testirali skupino 50 mlajših odraslih s končano osnovno šolo, ki so prijavljeni na zavodu za zaposlovanje. 
a) Že več kot šest mesecev čakajo na zaposlitev.
b) Na zaposlitev čakajo že več kot šest mesecev.

V nedeljo popoldne sem igral nogomet z novo žogo.
[bookmark: _GoBack]a) Dobil sem jo za rojstni dan.
b) Za rojstni dan sem jo dobil.

V izhodišču druge povedi je jedro prve.

